Պատկերասրահ

Պատկերասրահ, գեղարվեստական թանգարան, որը հավաքում, ուսումնասիրում, վերականգնում, ցուցադրում է գեղանկարչական, քանդակագործական, գրաֆիկական և դեկորատիվ-կիրառական արվեստի ստեղծագործություններ։ Պատկերասրահները ստեղծվել են մասնավոր, պալատական և այլ հավաքածուներից, հիմնականում՝ նշանավոր ճարտարապետական հուշարձաններում (օրինակ, Պիտտի պատկերասրահը պալացո Պիտտիում, Ֆլորենցիա, Էրմիտաժը՝ Լենինգրադում)։

Ներկայումս պատկերասրահի մասնաշենքը նախագծվում է ժամանակակից ֆունկցիոնալ պահանջներին համապատասխան և ունի կատարելագործված տեխնիկական սարքավորումներով ցուցասրահներ, դասախոսությունների դահլիճ, վերականգնող արվեստանոցներ, ռենտգենյան կաբինետ, գրադարան, լուսանկարադարան և այլն (օրինակ, Դուգենհայմի թանգարանը Նյու Յորքում)։ Պատկերասրահը ծավալում է նաև ցուցահանդեսային և գիտալուսավորական աշխատանքներ։

Թանգարաններ